proxectonos/corpus_dominio_legal_administrativo_tmp huggingface dataset:
14/10/2016 | Administración LocalMunicipal
Cerceda
Intervención
Padrón auga e alcantarillado 3.º trimestre 2016

Na xunta de goberno celebrada o 06/10/2016, aprobouse o padrón da taxa municipal de suministro de auga e servizo de sumidoiro, correspondente ao terceiro trimestre de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 20 de outubro ao 20 de decembro de 2016. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 6 de outubro de 2016 O alcalde José García Liñares.
14/10/2016 | Administración LocalMunicipal
Brión
Delegación para celebración voda

Por esta alcaldía con data 7 de outubro de 2016, ditouse a seguinte resolución: Resultando que o día 15 de outubro está prevista a celebración dun matrimonio civil no concello e que esta alcaldía non poderá asistir por ter outros compromisos anteriormente adquiridos. Vistos os artigos 21 da Lei 7/85, do 2 de abril, e 43, 44 e 47 do RD 2568/1986, do 28 de novembro, resolvo: 1º) Facer unha delegación especial no concelleiro José Pedro Cambón Fernández para a autorización da celebración do matrimonio civil que se vai realizar o día 15 de outubro, no salón de plenos do concello, entre ANDRES DOMINGO VANESA SOLEDAD LOURES VILLABOL. e L. EVA ANGELA IBORT RIUDOMS.2º) Que se notifique esta resolución ao interesado para o seu coñecemento e efectos e se publique no BOP.3º) Da presente resolución darase conta ao Pleno na primeira sesión que celebre, consonte co artigo 44.4 do ROF. O que se fai público para xeral coñecemento. Brión, 7 de outubro de 2016 O alcalde José Luis García García
14/10/2016 | Administración LocalMunicipal
Ortigueira
Secretaría
Procedemento aberto, cun único criterio de adxudicación, para a contratación de varios servizos a prestar na piscina municipal climatizada

ENTIDADE CONTRATANTE: CONCELLO DE ORTIGUEIRA OBXECTO.- CONTRATACIÓN DOS SEGUINTES SERVIZOS A PRESTAR NA PISCINA MUNICIPAL CLIMATIZADA A) SALVAMENTO ACUATICO, SOCORRISMO E PRIMEIROS AUXILIOS B) ENSINANZA DA NATACIÓN E OUTRAS ACTIVIDADES ACUATICAS C) SERVIZO DE MONITOR DE FINNETS E XIMNASIO D) SERVIZO DE RECEPCIÓN E CONSERXERIA E) SERVIZO DE ACTIVIDADES COMPLEMENTARIAS E CLUB DE NATACION F) SERVIZO DE CLUB DE NATACION VIXENCIA DO CONTRATO. VINTE E TRES MESES E MEDIO CLASIFICACION DO CONTRATISTA: Non se esixe FIANZA PROVISIONAL: Non se esixe FIANZA DEFINITIVA: 5% do prezo de adxudicación excluido o IVE MODALIDADE DE CONSULTA DA DOCUMENTACON CONTRATACTUAL.- Perfil de contratante: http://ortigueira.sedelectronica.es/contractor-profile-listTRAMITACION: Ordinaria. PROCEDEMENTO: Aberto. CRITERIOS DE ADXUDICACION: Unico: prezo PRAZO: QUINCE DÍAS NATURAIS contados dende o seguinte ao publicación deste anuncio no Boletín Oficial da Provincia. PRESENTACION DE PROPOSICIONS: Rexistro Xeral do Concello de Ortigueira: Presencial (de 9 a 14 horas). Praza Isabel II, s/n 15330 Ortigueira (A Coruña) Oficina de correos.- Domicilio da entidade contratante: Praza de Isabel II s/n.-15330 Ortigueira.- Nº Fax da entidade contratante 981402537; Correo electrónico da entidade contratante: secretaria@concellodeortigueira. com GASTOS DE ANUNCIOS: Os gastos do presente anuncio serán por conta do adxudicatario. Ortigueira 7 de outubro de 2016 O Alcalde Juan Vicente Penabad Muras
14/10/2016 | Administración LocalMunicipal
Cariño
Rexistro de intereses da toma de posesión de concelleiro

De conformidade co estipulado no artigo 75 da Lei 7/1985, do 2 de abril, reguladora das bases de réxime local, e tras a toma de posesión como novo concelleiro do Bloque Nacionalista Galego, no Pleno corporativo de data 07/10/2016, faise público que D. Eulogi Navarro Soto Flaminzeanu presentou no Rexistro de Intereses, con ocasión da súa toma de posesión, a declaración sobre causas de posible incompatibilidade e sobre calquera actividade que lles proporcione ou poida proporcionar ingresos económicos, e declaración de bens patrimoniais e participación en sociedades de todo tipo e liquidacións dos impostos da Renda, Patrimonio e, no seu caso, Sociedades. Cariño 10 de outubro de 2016 O Alcalde Asdo: José M. Alonso Pumar
14/10/2016 | Administración LocalMunicipal
Brión
Delegación das funcións da Alcaldía

Por esta alcaldía con data 7 de outubro de 2016, ditouse a seguinte resolución: Tendo previsto ausentarme do termo municipal desde o día 10 ata o día 13 de outubro de 2016, ambos os dous inclusive, e vistos os artigos 44 e 47 do RD 2568/1986, do 28 de novembro, resolvo: 1º) Delegar o exercicio das funcións da alcaldía na 1ª tenente de alcalde Yolanda Bouzas Alfonsín, durante o prazo sinalado.2º) Que se notifique esta resolución á interesada para o seu coñecemento e efectos e se publique no BOP.3º) Da presente resolución darase conta ao Pleno na primeira sesión que celebre, consonte co artigo 44.4 do ROF. O que se fai público para xeral coñecemento. Brión, 7 de outubro de 2016 O alcalde José Luis García García
14/10/2016 | Administración LocalMunicipal
Cariño
Anuncio de licitación PAS 2015: mellora de parques infantís en Cariño

ANUNCIO DE LICITACIÓN DE CONTRATO: obra mellora parques infantís en Cariño (PAS 2015) 1.–ENTIDADE ADXUDICADORA. a) Organismo: Concello de Cariño. b) Dependencia que tramita o expediente: Secretaría.2.–OBXECTO DO CONTRATO. a) Descrición: obra de mellora de parques infantís en Cariño. b) Lugar de execución: termo municipal de Cariño. c) Prazo de execución: 4 meses.3.–TRAMITACIÓN. a) Tramitación: ordinaria. b) Procedemento: aberto. c) Forma: procedemento aberto con varios criterios de valoración.4.–ORZAMENTO BASE DE LICITACIÓN. Importe total: 43.235,98 € + 9.079,56 € IVE.5.–GARANTÍAS. a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: especificada nos pregos.6.–OBTENCIÓN DA DOCUMENTACIÓN. Perfil do contratante (www.concellodecarino.com) e oficinas municipais. Data límite obtención documentos: ata as 14.00 horas do día anterior ao de remate do prazo de presentar as proposicións.7.–REQUISITOS ESPECÍFICOS DO CONTRATISTA. a) Clasificación: non se esixe. b) Outros requisitos: solvencia económica e financieira e solvencia técnica e profesional segundo o establecido na cláusula novena, 92.1 b G) dos pregos). 8.–PRESENTACIÓN DE OFERTAS. – Vinte e seis (26) días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres de 09.00 a 14.00 horas). – Documentación a presentar: establecida na cláusula 12 dos pregos.9.–OUTRA INFORMACIÓN: perfil do contratante e oficinas municipais. Cariño, 7 de outubro de 2016. O alcalde Asdo.: José M. Alonso Pumar
14/10/2016 | Administración LocalMunicipal
Valdoviño
Aprobación inicial inventario de Bens e Dereitos do concello de Valdoviño

Secretaría O Pleno da Corporación, na sesión ordinaria do 15 de xullo de 2016 acordou APROBAR INICIALMENTE o inventario de bens e dereitos do Concello de Valdoviño. Exponse ao público o expediente durante un prazo de 30 días hábiles que se computará a partir do seguinte día ao da publicación deste anuncio no Boletín Oficial da Provincia, para os efectos previstos no artigo 86 da Lei 30/1992, do 26 de novembro, do réxime xurídico das Administración Públicas e do procedemento administrativo común para que se poidan presentar alegacións. No caso de non presentarse aquelas, o acordo inicialmente adoptado elevarase automáticamente a definitivo. En Valdoviño a 5 de setembro de 2016 O alcalde Alberto González Fernández
14/10/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 30 de setembro de 2016 pola que se somete a información pública a petición de autorización administrativa previa e de construción dunha instalación de distribución eléctrica en Santiago de Compostela (expediente IN407A 2016/2977-1)

Resolución do 30 de setembro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello de Santiago de Compostela (expediente IN407A 2016/2977-1) Expte.: IN407A 2016/2977-1 Solicitante: Unión Fenosa Distribución, S. A. Denominación: LMTS a CS Rúa Queixume dos Pinos. Concello: Santiago de Compostela. Características técnicas: Liña de media tensión subterránea, a 20 kV, cunha lonxitude de 318 m, coa orixe na LMTS SCY806 entre o CT Xosé Chao, n.º 12 (15CYF1) e o CT Rúa Vento Mareiro (15CEF8), condutor tipo RHZ1-2OL 12/20 kV 1x240 mm” Al e final no centro de seccionamento a instalar polo cliente. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 30 de setembro de 2016. Isidoro Martínez Arca Xefe territorial da Coruña
14/10/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 29 de setembro de 2016 da Xefatura Territorial da Coruña, de información pública da ampliación da declaración de utilidade pública e a necesidade de urxente ocupación do parque eólico Muxía I en Muxía (IN661A 2004/009-1)

Resolución do 29 de setembro de 2016, da Xefatura Territorial da Consellería de Economía, Emprego e Industria da Coruña, pola que se somete a información pública a ampliación da declaración de utilidade pública, en concreto, e a necesidade de urxente ocupación que iso implica, referida ao proxecto do parque eólico Muxía I no concello de Muxía na provincia da Coruña (Expte. IN661A-2004/009-1) En cumprimento do disposto na Lei 24/2013, do 26 de decembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude de ampliación da declaración de utilidade pública, en concreto, e a necesidade de urxente ocupación que iso implica, presentada por EDP Renovables España, S. L. U. referida ao proxecto do parque eólico Muxía I, no concello de Muxía (A Coruña). A declaración de utilidade pública levaría implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. A relación concreta e individualizada dos propietarios, bens e dereitos afectados, figura no anexo que se insire en esta resolución. O que se fai público para o coñecemento xeral dos propietarios dos predios que figuran na relación anexa a esta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na Xefatura Territorial da Consellería de Economía, Emprego e Industria da Coruña, sita no edificio administrativo Monelos, rúa Vicente Ferrer, n.º 2, 2.º andar, 15071 A Coruña, e a planimetría no Concello de Muxía, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. A Coruña, 29 de setembro de 2016. O xefe territorial Isidoro Martínez Arca ANEXO Relación de bens e dereitos afectados polo Parque Eólico Muxía I Zapata (CIM.), plataforma (PLAT.), torre meteorolóxica (T. MET:), subestación e edificio de control (SUB.): superficie de expropiación de pleno dominio dos terreos afectados. VIAL: construción e servidume de paso dos viais polos que circularán os transportes durante a construción do parque así como durante a súa etapa de mantemento. ZANXA: construción e servidume de paso da liña soterrada de media tensión. VOO: servidume de voo dos aeroxeradores e os seus compoñentes
14/10/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 29 de setembro de 2016 da Xefatura Territorial da Coruña, de información pública da ampliación da declaración de utilidade pública e a necesidade de urxente ocupación dunha instalación eléctrica en Vimianzo e Muxía (IN407A 2007/396-1)

Resolución do 29 de setembro de 2016, da Xefatura Territorial da Consellería de Economía, Emprego e Industria da Coruña, pola que se somete a información pública a ampliación da declaración de utilidade pública, en concreto, e a necesidade de urxente ocupación que iso implica, dunha instalación de distribución eléctrica nos concellos de Vimianzo e Muxía na provincia da Coruña (Expte. IN661A-2007/396-1) En cumprimento do disposto na Lei 24/2013, do 26 de decembro, do sector eléctrico e no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a solicitude de ampliación da declaración de utilidade pública, en concreto, e a necesidade de urxente ocupación que iso implica, presentada por EDP Renovables España, S. L. U. referida ao proxecto da liña de evacuación 66 KV Subestación Vimianzo-Subestación Muxía, nos concellos de Vimianzo e Muxía (A Coruña). A declaración de utilidade pública levaría implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. A relación concreta e individualizada dos propietarios, bens e dereitos afectados, figura no anexo que se insire en esta resolución. O que se fai público para o coñecemento xeral dos propietarios dos predios que figuran na relación anexa a esta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na Xefatura Territorial da Consellería de Economía, Emprego e Industria da Coruña, sita no edificio administrativo Monelos, rúa Vicente Ferrer, n.º 2, 2.º andar, 15071 A Coruña, e a planimetría nos Concellos de Vimianzo e Muxía, e presentar as súas alegacións no prazo de vinte días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. A Coruña, 29 de setembro de 2016. O xefe territorial Isidoro Martínez Arca ANEXO Relación de bens e dereitos afectados pola liña de evacuación 66 KV Subestación Vimianzo-Subestación Muxía, nos concellos de Vimianzo e Muxía (A Coruña)
14/10/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 10 de outubro de 2016 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, concello de Ames (expte. IN407A 2015/267-1)

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada LMT CT Ortoño, no concello de Ames (expediente IN407A 2015/267-1), por resolución desta xefatura territorial, do 2 de xuño de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 14 de decembro de 2016 (mércores) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello da Ames, deducida da que se someteu a información pública no DOG, no BOP e no xornal La Voz de Galicia de datas 30/11/2015, 18/11/2015 e 23/12/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 10 de outubro de 2016 Isidoro Martínez Arca Xefe territorial da Coruña
14/10/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 29 de setembro de 2016 da Xefatura Territorial da Coruña, de información pública da ampliación da declaración de utilidade pública, e a necesidade de urxente ocupación do parque eólico Muxía II en Muxía (IN661A 2002/007-1)

Resolución do 29 de setembro de 2016, da Xefatura Territorial da Consellería de Economía, Emprego e Industria da Coruña, pola que se somete a información pública a ampliación da declaración de utilidade pública, en concreto, e a necesidade de urxente ocupación que iso implica, referida ao proxecto do parque eólico Muxía II no concello de Muxía na provincia da Coruña (Expte. IN661A-2002/007-1) En cumprimento do disposto na Lei 24/2013, do 26 de decembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude de ampliación da declaración de utilidade pública, en concreto, e a necesidade de urxente ocupación que iso implica, presentada por EDP Renovables España, S. L. U. referida ao proxecto do parque eólico Muxía II, no concello de Muxía (A Coruña). A declaración de utilidade pública levaría implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. A relación concreta e individualizada dos propietarios, bens e dereitos afectados, figura no anexo que se insire en esta resolución. O que se fai público para o coñecemento xeral dos propietarios dos predios que figuran na relación anexa a esta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na Xefatura Territorial da Consellería de Economía, Emprego e Industria da Coruña, sita no edificio administrativo Monelos, rúa Vicente Ferrer, n.º 2, 2.º andar, 15071 A Coruña, e a planimetría no Concello de Muxía, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. A Coruña, 29 de setembro de 2016. O xefe territorial Isidoro Martínez Arca ANEXO Relación de bens e dereitos afectados polo Parque Eólico Muxía II Zapata (CIM.), plataforma (PLAT.), torre meteorolóxica (T. MET:), subestación e edificio de control (SUB.): superficie de expropiación de pleno dominio dos terreos afectados. VIAL: construción e servidume de paso dos viais polos que circularán os transportes durante a construción do parque así como durante a súa etapa de mantemento. ZANXA: construción e servidume de paso da liña soterrada de media tensión. VOO: servidume de voo dos aeroxeradores e os seus compoñentes
14/10/2016 | Administración LocalMunicipal
Cambre
Modificación puntual da relación de postos de traballo

ANUNCIO MODIFICACIÓN PUNTUAL DA RELACIÓN POSTOS DE TRABALLO Na sesión ordinaria do Pleno do Concello de Cambre celebrada o día 28 de setembro do presente ano se aprobou definitivamente a modificación da ficha da relación de postos de traballo correspondente ao posto de aparellador no que ás retribucións complementarias se refire. De conformidade co artigo 127 do Texto Refundido das disposicións legais vixentes en materia de Réxime Local, aprobado por Real Decreto Lexislativo 781/1986, e artigo 202-3 da Lei 2/2015 do Emprego Público de Galicia, se procede á publicación do postos da ficha de postos de traballo cuxo contido foi modificado por dito acordo plenario: Cambre, 5 de outubro de 2016. O concelleiro delegado da área de Recursos Humanos e Servizos Sociais Juan Evaristo Rodríguez Vázquez
14/10/2016 | Administración LocalMunicipal
Carral
Anuncio de formalización do contrato administrativo da obra “Mellora do tráfico interno dos viais do Parque Empresarial dos Capelos mediante a creación dun aparcamento”

Con data do 06 de outubro de 2016 procedeuse á formalización do contrato administrativo de obra, adxudicado por procedemento negociado sen publicidade, non suxeito a regulación harmonizada, e de tramitación urxente, correspondente á “MELLORA DO TRÁFICO INTERNO DOS VIAIS DO PARQUE EMPRESARIAL DOS CAPELOS MEDIANTE A CREACIÓN DUN APARCAMENTO”, financiada parcialmente mediante unha subvención da Dirección Xeral de Enerxía e Minas da Consellaría de Economía, Emprego e Industria da Xunta de Galicia, o que se fai público (pola súa contía) no Boletín Oficial da Provincia da Coruña, de xeito adicional ao perfil do contratante do Concello de Carral (A Coruña) en cumprimento do establecido no artigo 154.1 e 2. do Real Decreto Lexislativo 3/2011, do 14 de novembro, polo que se aproba o Texto Refundido da Lei de Contratos do Sector Público (TRLCSP) 1. Entidade adxudicadora. a) Organismo: Concello de Carral (A Coruña). b) Dependencia que tramita o expediente: Administración xeral. c) Enderezo de internet do perfil do contratante: http://www.concellocarral.com/index.php? id=121.2. Obxecto do contrato. a) Tipo de contrato: administrativo de obra. b) Descrición do obxecto: “MELLORA DO TRÁFICO INTERNO DOS VIAIS DO PARQUE EMPRESARIAL DOS CAPELOS MEDIANTE A CREACIÓN DUN APARCAMENTO”. c) CPV (referencia de nomenclatura): 45223300-9. Traballos de construción de estacionamentos.3. Tramitación, procedemento. a) Tramitación: urxente. b) Procedemento: negociado sen publicidade (prezo coma criterio único de negociación). 4. Valor estimado do contrato: 94.518,87 €. 5. Orzamento base de licitación: importe neto, 94.518,87 €; importe total, 114.367,83 €. 6. Formalización do contrato. a) Data de adxudicación: 05 de outubro de 2016 b) Data de formalización: 06 de outubro de 2016 c) Adxudicatario: COCIGAL 2.013, S. L. (CIF B-36.503.035) d) Importe de adxudicación: importe neto, 93.573,68 €; importe total, 113.224,15 € (21% IVE incluído). e) Vantaxes da oferta adxudicataria: oferta máis vantaxosa en aplicación do criterio de adxudicación previsto na cláusula 8.ª do PCAP. Carral, 06 de outubro de 2016. O ALCALDE José Luis Fernández Mouriño
14/10/2016 | Administración LocalMunicipal
Oleiros
Urbanismo
Exposición pública aprobación inicial cambio sistema ámbito P. P. SUD-7, por Resolución nº 3833/16. Expte. FG nº 566

Por Resolución da Alcaldía nº 3833 de data 4 de outubro de 2016, acordouse aprobar inicialmente o CAMBIO DE SISTEMA DE ACTUACIÓN DE COMPENSACIÓN A COOPERACIÓN NO AMBITO DO PLAN PARCIAL SUD-7, en OLEIROS. Acordouse tamén proceder a súa exposición pública por prazo de un mes, anunciándose así no BOP, segundo o art.112 da Lei 2/2016 de 10 de febreiro, do solo de Galicia. O expediente estará exposto na Área de Urbanismo do Concello de Oleiros, de 8,30 a 14 horas, para os efectos de presentación das alegacións que se estimen oportunas. Oleiros, 6 de outubro de 2016. O Alcalde-Presidente, Asdo.: Ángel García Seoane.
14/10/2016 | Administración LocalMunicipal
Boimorto
Delegación da alcaldesa en concelleiro para celebrar boda civil

A Sra. Alcaldesa do Concello de Boimorto, con data 05/10/2016, ditou o decreto que deseguido se transcribe: Decreto nº. 440/2016.- Visto o expediente para a celebración do matrimonio civil entre os contraíntes D. Muhammadou Zawadzka Urmente e Berdaitz Nes De Alvaro. Visto o artigo 51.1 do Código Civil modificado pola Lei 35/1994 de 23 de decembro en materia de autorización de matrimonio civil. Considerando que dito artigo tamén posibilita delegar esa competencia nun concelleiro ou concelleira da Corporación municipal RESOLVO: PRIMEIRO.- Delegar no concelleiro D. José Luís Rivas Cruz para celebrar a boda civil entre D. Muhammadou Zawadzka Urmente e Berdaitz Nes De Alvaro que se celebrará o vindeiro luns, día 10 de outubro de 2016 ás 13:00 horas. SEGUNDO.- Publicar a presente resolución no taboleiro de anuncios do Concello e no Boletín Oficial da Provincia. TERCEIRO.- Dar conta desta resolución ao Pleno na próxima sesión que celebre. Boimorto, 7 de outubro de 2016 A alcaldesa Asdo.- María Jesús Novo Gómez
14/10/2016 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de setembro

Por Decreto de Alcaldía, de data 4 de outubro de 2016 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de setembro/2016. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de outubro de 2016 ao 30 de novembro de 2016, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 4 de outubro de 2016. A alcaldesa en funcións, (decreto de substitución de 23/09/2016) Fabiola García Martínez.
03/10/2016 | Administración LocalMunicipal
A Coruña
Servizo de Persoal
Anuncio de corrección de erro de bases da convocatoria de técnico superior de urbanismoo

ANUNCIO No BOP n.º 181, do 22 de setembro de 2016, publicouse un anuncio de convocatoria dun proceso de selección para a cobertura dunha praza de técnico/a superior de urbanismo para a execución dun programa temporal Baixo a modalidade de funcionario/a interino/a. Por Resolución da concelleira delegada de Facenda e Administración, por delegación da Xunta de Goberno Local, de data 23 de setembro de 2016, resolveuse corrixir o erro material no requisito de titulación para a praza de técnico/a superior de urbanismo quedando como única titulación requerida a de arquitecto. A Coruña, 28 de setembro de 2016. O alcalde A XUNTA DE GOBERNO LOCAL, P. D. A concelleira delegada de Facenda e Administración M.ª Eugenia Vieito Blanco
03/10/2016 | Administración LocalMunicipal
Outes
Anuncio aprobación definitiva suplemento PAI 2016

Rematado o trámite de información pública do expediente de modificación de crédito 13/2016, suplemento de crédito 2/2016, aprobado inicialmente polo Pleno da Corporación na sesión do o 25 de agosto do 2016, sen que teñan presentadas alegacións, consonte os artigos 177.2 e 169.1 do texto refundido da Lei das facendas locais (TRLFL), aprobado por Real Decreto lexislativo 2/2004, de 5 de marzo, enténdese definitivamente aprobado, polo que se publica o resumo do Orzamento por capítulos incorporando a antedita modificación: Os que teñan a consideración de interesados consonte o artigo 170 do TRLFL poderán interpoñer directamente recurso contencioso-administrativo contra esta aprobación definitiva, perante a Sala do Contencioso-Administrativo do Tribunal Superior de Xustiza de Galicia no prazo de dous meses desde o día seguinte ao da publicación deste anuncio no Boletín Oficial da Provincia (artigo 171 do TRLFL). Outes, 27 de setembro do 2016 A Alcaldesa Asdo. Mª Beatriz Molinos Vidal
03/10/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xustiprezo por Contencioso na clave de obra AC/99/073.01 por expropiacións no Concello de Santiago o 13 de outubro de 2016 no Centro Sociocultural de Vite

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de SANTIAGO, por mor das obras do Proxecto: Dito pagamento terá lugar: Lugar: Centro Sociocultural de Vite (Carlos Maside, 7, Santiago de Compostela) Data: 13 de Outubro de 2016 de 09:00 a 09:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 27 de septiembre de 2016 O xefe do servizo, Fdo.: Felipe de la Vega Gándaras
03/10/2016 | Administración LocalMunicipal
A Coruña
Servizo de Persoal
Anuncio de lista definitiva para a provisión en propiedade de 1 praza de psicólogo. C. E.13/10

ANUNCIO Por Resolución da Concelleira delegada de Facenda e Administración, por delegación da Xunta de Goberno Local, de data 22 de setembro de 2016, resolveuse o seguinte: Primeiro. –Elevar a definitiva a lista provisional de aspirantes admitidos e excluídos ao proceso selectivo convocado para a provisión en propiedade de 1 praza de Psicólogo/a (C. E. 13/10), incluíndo aos aspirantes que emendaron en prazo. ADMITIDOS: Segundo. –O Tribunal que xulgará as probas selectivas terá a composición que se indica a continuación sinalando, así mesmo, a data e lugar do primeiro exercicio da convocatoria Presidente: Titular: D. Belisario Sixto San José Suplente: D.ª Carmen Loriga Tomé Secretario: Titular: D. Eugenio García Rego Suplente: D.ª Lorena Abad Carrera Vocales: Titular: D.ª M.ª Jesús Díaz Anca Suplente: D.ª Ana Aspe de la Iglesia Titular: D.ª Fátima Uzal Trigo Suplente: D.ª Enma Sánchez Morandeira Titular: D.ª Josefina Martín Hervás Suplente: D.ª. M.ª José Porto Cagiao O primeiro exercicio terá lugar o día 17 de outubro de 2016, ás 17.00 horas, no Centro Universitario de Riazor (CUR) antiga escola de empresariais, sito na rúa Almirante Lángara, s/n, desta cidade. Os aspirantes acudirán provistos do D. N. I. A Coruña, 27 de setembro de 2016. A XUNTA DE GOBERNO LOCAL, P. D. A Concelleira Delegada de Facenda e Administración M.ª Eugenia Vieito Blanco
03/10/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de Xurado e Xuros de demora nas claves de obra AC/08/039.06, AC/08/039.06. M1 e AC/04/055.06 por expropiacóns no Concello de Boqueixón o día 13 de outubro de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de BOQUEIXON, por mor das obras dos Proxectos: Dito pagamento terá lugar: Lugar: Casa Consistorial do Concello de BOQUEIXON Data: 13 de Outubro de 2016 de 10:15 a 12:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 27 de septiembre de 2016 O xefe do servizo, Fdo.: Felipe de la Vega Gándaras
03/10/2016 | Administración LocalMunicipal
Miño
Decreto de Alcaldía de delegación de competencias no concelleiro don Agustín Andrés Andrés

Considerando conveniente para axilizar a acción administrativa a delegación da xestión, preparación e resolución de determinados asuntos, unha vez transcorrido o período estival, e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, de regulamento de organización, funcionamento e réxime xurídico das entidades locais, esta Alcaldía resolve: 1º.- A delegación no concelleiro don Agustín Andrés Andrés das seguintes facultades: A dirección e xestión interna dos expedientes incluídos na área de Urbanismo, Medioambiente, Facenda e Persoal, que incluirá a facultade de resolver mediante actos administrativos que afecten a terceiros nas seguinte materias: · Tramitación dos expedientes de reposición da legalidade urbanística e medioambiental. · Concesión de licenzas de verbenas e festas populares.2º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución ao concelleiro afectado, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 26 de setembro de 2016 O alcalde Asdo.- Ricardo A. M. Sánchez Oroza
03/10/2016 | Administración LocalMunicipal
Pontedeume
Anuncio de delegacións da Alcaldía-Presidencia (período: do 27/09/2016 ao 05/10/2016)

ANUNCIO DELEGACIÓN DE FUNCIÓNS DA ALCALDÍA PRESIDENCIA; PERIODO: 27/09/2016 AO 05/10/2016 (Expediente 2016/G003/000699) Por medio de decreto número 655/2016, de 21 de setembro, resolveuse delegar a totalidade das funcións da alcaldía, segundo o literal que se transcribe: “DON BERNARDO FERNÁNDEZ PIÑEIRO, ALCALDE-PRESIDENTE DO CONCELLO DE PONTEDEUME (A CORUÑA). Tendo prevista a miña ausencia do termo municipal durante o periodo comprendido entre 27/09/2016 e o 05/10/2016, ambos os dous días incluídos. En virtude ao establecido no artigo 47 do Real Decreto 2568/1986, de 28 de noviembre, polo que se aproba o Reglamento de Organización, Funcionamento e Réxime Xurídico das Entidades Locais (ROF):, en estracto, o seguinte: ”1. Corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.]” Conforme ao disposto nos artigos 47 e 44 do ROF e en virtude das atribucions que me confire o artigo 21 da Lei 7/1985, de 2 de abril, reguladora das bases de réxime local, sendo competencia de Alcaldía, RESOLVO: PRIMEIRO.–Delegar a totalidade das funcións da Alcaldía no 1.º tenente de alcalde, D. Pedro Amado Sanmartín nos seguintes termos: no periodo comprendido entre o 27/09/2016 e o 05/10/2016, ambos os dous días incluídos, desinandoo para o antedito período na condición de Alcalde en funcións. SEGUNDO.–A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. TERCEIRO.–Dar traslado da presente resolución ao interesado e aos distintos departamentos municipais, aos efectos oportunos. …//…” Pontedeume, 26 de setembro de 2016. O alcalde D. Bernardo Fernández Piñeiro
24/10/2016 | Administración de JusticiaJuzgados de Instrucción
Instrucción 1 Santiago de Compostela
Notificación de la sentencia dictada en el procedimiento de delitos leves inmediatos 899/2016 de fecha de 19-04-2016 a Ionela Rosca

XDO. DE INSTRUCIÓN N.1 SANTIAGO DE COMPOSTELA - RUA VIENA S/N TELÉFONO: 981540425/6/7 FAX: 981540428 N. I. G.: 15078 43 2 2016 0002524 JUICIO INMEDIATO SOBRE DELITOS LEVES Nº 0000899 /2016 Delito/falta: HURTO (CONDUCTAS VARIAS) En el procedimiento de referencia se ha dictado sentencia cuyo encabezamiento y fallo son del tenor literal siguiente: “SENTENZA En Santiago de Compostela, a dezanove de abril de dous mil dezaseis Vistos por min, dona Ana López-Suevos Fraguela, Maxistrada do Xulgado de Instrución nº 1 de Santiago de Compostela, os autos do xuízo inmediato por delito leve nº899/2016 no que son parte: en cualidade de denunciante, don Florin Claudiu Bazarra Inserte, quen compareceu por si mesmo; e dona Graciela Pilar Pirla Sharma, en cualidade de denunciada, quen non compareceu. Compareceu o Ministerio Fiscal. DISPOÑO Que debo condenar e condeno a dona Graciela Pilar Pirla Sharma como autora dun delito leve de furto do artigo 234.2 CP, a unha pena de 30 días de multa a razón de 6 euros diarios, mais as custas. Procédase a facer entrega definitiva á empresa Zara dos artigos que lle foron entregados en depósito nas actuacións policiais. Notifíquese a presente sentenza ás partes e ao Ministerio Fiscal. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia provincial de A Coruña. Notífiquese esta sentenza ás partes. Así o pronuncio, mando e asino.” Y como consecuencia del ignorado paradero de IONELA ROSCA, se extiende la presente para que sirva de cédula de notificación de sentencia. En SANTIAGO DE COMPOSTELA a 19 de octubre de 2016. LA LETRADA DE LA ADMINISTRACIÓN DE JUSTICIA DÑA. AINHITZE HALAS ABAKHTI
24/10/2016 | Administración LocalMunicipal
Lousame
Aprobación definitiva MC nº 18/2016

Rematado o prazo de exposición ao público do acordo do Pleno do Concello de Lousame, de data de 16/09/2016, de aprobación inicial do expediente de transferencia de crédito entre diferentes áreas de gasto número 18/2016 ao Orzamento 2016, sen que se presentase reclamación algunha contra o mesmo, enténdese elevado a definitivo, conforme ao disposto nos artigos 177.2 en relación co 169.1 do Texto Refundido da Lei reguladora das Facendas Locais, aprobado por Real Decreto Lexislativo 2/2004, de 5 de marzo e 38.2 en relación co 20.1 do Real Decreto 500/1990, de 20 de abril, polo que se aproba o Regulamento Orzamentario. En cumprimento dos artigos 169.1 da devandita Lei e 20.1 do RD 500/1990 aos que remiten respectivamente os artigos 177.2 daquela e 38.2 deste, faise público o resumo por capítulos do estado de ingresos e gastos trala aprobación do devandito expediente de modificación de créditos: A alcaldesa Asdo. Teresa Villaverde Pais.
24/10/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-63/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-63/2016 2. Obxecto do contrato: Servizo de coordinación do clube de lectura o ciberclub das Bibliotecas Municipais da Coruña que fomente o emprego de calidade. Duración: un ano prorrogables por un máis.3. Tramitación: ordinaria. Procedemento: aberto.4. Orzamento base de licitación: 2.750,00 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Boletín Oficial da Provincia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 18 de outubro de 2016 Silvestre Beggar Toscano de Área de Economía, Facenda e Administración (Decreto de delegación de 15 de junio de 2016)
24/10/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52943. Manuela López Tajes. Concello de Carnota

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Manuela López Tajes solicita de Augas de Galicia a autorización de obras no lugar de Canedo, parroquia de San Mamede de Carnota, T. M. de Carnota (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52943. As obras solicitadas consisten na reparación dun muro de cachotería e contención no lugar de Canedo, parroquia de San Mamede de Carnota, dentro do termo municipal de Carnota. A rehabilitación do muro levaríase a cabo a carón da parcela de referencia catastral 000903400MH94C0000JT, ao longo dunha lonxitude de 32 m, tendo o muro unha altura de 2,5 m nos 10 m primeiros metros e de 1 m nos restantes 22 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carnota ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 05 de outubro de 2016. O xefe do Servizo Territorial Ángel Gómez Rey